CELEX: 62018CN0646
Language: bg
Date: 2018-10-15 00:00:00
Title: Дело C-646/18: Преюдициално запитване от Juzgado de lo Mercantil de Gerona (Испания), постъпило на 15 октомври 2018 г. — OD/Ryanair D.A.C.

21.1.2019   
            
            
               BG
            
            
               Официален вестник на Европейския съюз
            
            
               C 25/18
            
         
      Преюдициално запитване от Juzgado de lo Mercantil de Gerona (Испания), постъпило на 15 октомври 2018 г. — OD/Ryanair D.A.C.
      (Дело C-646/18)
      (2019/C 25/22)
      Език на производството: испански
      
         Запитваща юрисдикция
      
      Juzgado de lo Mercantil de Gerona
      
         Страни в главното производство
      
      
         Ищец: OD
      
         Ответник: Ryanair D.A.C.
      
         Преюдициални въпроси
      
      
                  1)
               
               
                  Изисква ли мълчаливата пророгация на компетентност, предвидена и уредена в член 26 от Регламент (ЕС) № 1215/2012 (1), да е налице обективна връзка между предмета на спора или местоживеенето на ищеца и съда, пред който е предявен искът?
               
            
                  2)
               
               
                  Трябва ли мълчаливата пророгация на компетентност, предвидена и уредена в член 26 от Регламент (ЕС) № 1215/2012, да бъде във всичките ѝ аспекти тълкувана самостоятелно и общо за всички държави членки? Трябва ли следователно нейното тълкуване да не зависи от ограниченията, установени с разпоредбите на държавите членки относно националната съдебна компетентност, каквото ограничение е недействителността на мълчаливата пророгация по дела, които съгласно испанския Закон за гражданското съдопроизводство поради ниския си материален интерес подлежат на разглеждане по реда на устното производство?
               
            
         (1)  Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (ОВ L 351, 2012 г., стр. 1).